b'\n_START_ARTICLE_\nThy Music Collective\n_START_SECTION_\nArtister\n_START_PARAGRAPH_\nThy Music Collective best\xc3\xa5r blandt andet af f\xc3\xb8lgende bands og artister:\n_START_SECTION_\nThe Entrepreneurs\n_START_PARAGRAPH_\nThe Entrepreneurs blev dannet i 2014 af sanger og guitarist Mathias Bertelsen og guitarist Anders Hvass, og siden da er trommeslager Jonas Wetterslev blevet fast medlem.  Deres musikalske udtryk beskrives af dem selv som \xe2\x80\x9cnoise and romance\xe2\x80\x9d mens andre har kaldt deres musik for melodisk punk, og st\xc3\xb8jrock. Bandet slog igennem med debutsinglen Brutal Summer i 2015, der fik betydeligt airplay, og som blev efterfulgt af EP\xe2\x80\x99en Tony Rominger i 2016, der blev modtaget godt blandt anmeldere. The Entrepreneurs har blandt andet spillet p\xc3\xa5 Alive Festival i 2014, Roskilde Festivals Rising-scene i 2015 og Musik i Lejet i 2017.\n_START_SECTION_\nMagnolia Shoals\n_START_PARAGRAPH_\nMagnolia Shoals best\xc3\xa5r af Nicolai Noa (vokal og keys), Kristian Lorenzen (vokal og trommer), Samuel Medina (guitar) og Thomas Halkier (bas og percussion). Bandet er tidligere kendt under navnene Wonder Rubber Stars, White Lights, og det nuv\xc3\xa6rende navn er inspireret af et digt af Sylvia Plath. Magnolia Shoals udgav i 2014 debutalbummet Tenants og har optr\xc3\xa5dt p\xc3\xa5 blandt andet SPOT festival og Alive Festival.'